# data[].attributes.body
ชื่อ ทรัพย์สอน
นามสกุล ผ่านชมภู
รหัสนักศึกษา 63040140100
นักศึกษาสาขาวิชาคณิตศาสตร คณะครุศาสตร์ มหาวิทยาลัยราชภัฏอุดรธานี

# data[].attributes.headline
บุรีรัมย์ ยูไนเต็ด

# data[].attributes.subject
บุรีรัมย์ ยูไนเต็ด

# data[].attributes.body
สโมสรฟุตบอลบุรีรัมย์ ยูไนเต็ด เป็นสโมสรฟุตบอลอาชีพที่ตั้งอยู่ที่จังหวัดบุรีรัมย์ ประเทศไทย เป็นหนึ่งในสโมสรที่ประสบความสำเร็จมากที่สุดของประเทศ สโมสรก่อตั้งใน พ.ศ. 2513 ในชื่อ "สโมสรฟุตบอลการไฟฟ้าส่วนภูมิภาค" และประสบความสำเร็จเป็นอย่างมากในยุคของบุรีรัมย์ พีอีเอ และบุรีรัมย์ ยูไนเต็ด โดยชนะเลิศไทยลีก 6 สมัย และจบรองชนะเลิศ 2 ครั้ง (กรณีไม่นับรวมช่วงการไฟฟ้าฯ) สีประจำสโมสรคือสีกรมท่า

บุรีรัมย์ ยูไนเต็ด เข้าร่วมไทยลีกในฤดูกาล 2553 ในชื่อ "บุรีรัมย์ พีอีเอ" หลังจากที่เนวิน ชิดชอบซื้อกิจการสโมสรฟุตบอลการไฟฟ้าส่วนภูมิภาคในปลายปี 2552 และแข่งขันในลีกสูงสุดครบทุกฤดูกาล โดยเคยคว้าแชมป์ไทยลีกถึงสามฤดูกาลติดต่อกันตั้งแต่ปี 2556–2558 และทำสถิติเก็บคะแนนสูงสุดของไทยลีกในฤดูกาล 2561 ที่ 87 คะแนน นอกจากนี้ ยังเคยเข้าถึงรอบก่อนรองชนะเลิศในเอเอฟซีแชมเปียนส์ลีกปี 2556 ซึ่งนับเป็นผลงานที่ดีที่สุดในระดับทวีปของสโมสร

ปัจจุบัน สโมสรลงเล่นเกมเหย้าที่ช้างอารีนา ซึ่งเปลี่ยนชื่อสนามจากชื่อเดิมอย่าง "ไอ-โมบายสเตเดียม"สนามแห่งนี้มีความจุ 32,600 ที่นั่ง ถือเป็นสนามฟุตบอลเพียงไม่กี่แห่งในประเทศไทยที่มีสโมสรฟุตบอลเป็นเจ้าของ บุรีรัมย์มีสโมสรคู่ปรับที่สำคัญคือ เอสซีจี เมืองทอง ยูไนเต็ด โดยทั้งสองสโมสรผลัดกันคว้าแชมป์ลีกในช่วงปี 2553–2561

ชื่อเต็ม

| สโมสรฟุตบอลบุรีรัมย์ยูไนเต็ด

ฉายา

| ปราสาทสายฟ้า
(The Thunder Castles)

ก่อตั้ง

| พ.ศ. 2513 ในชื่อ การไฟฟ้าส่วนภูมิภาค
พ.ศ. 2553 ในชื่อ บุรีรัมย์ พีอีเอ
พ.ศ. 2555 ในชื่อ บุรีรัมย์ ยูไนเต็ด

ที่มา https://th.m.wikipedia.org/wiki/สโมสรฟุตบอลบุรีรัมย์_ยูไนเต็ด

# data[].attributes.headline
เมืองทอง ยูไนเต็ด

# data[].attributes.subject
เมืองทอง ยูไนเต็ด

# data[].attributes.body
สโมสรฟุตบอลเอสซีจี เมืองทอง ยูไนเต็ด เป็นสโมสรฟุตบอลอาชีพของไทย ตั้งอยู่ที่อำเภอปากเกร็ด จังหวัดนนทบุรี ก่อตั้งขึ้นใน พ.ศ. 2532 ในชื่อ ทีมโรงเรียนหนองจอกพิทยานุสสรณ์ ปัจจุบันลงแข่งขันในไทยลีก และไม่เคยตกชั้นนับตั้งแต่เลื่อนชั้นสู่ลีกสูงสุดในปี พ.ศ. 2551 เป็นหนึ่งในสโมสรที่มีผู้เล่นมีชื่อติดฟุตบอลทีมชาติไทยเป็นจำนวนมาก

เมืองทองเป็นหนึ่งในสโมสรที่ประสบความสำเร็จมากที่สุดของประเทศ พวกเขาเคยชนะเลิศลีกสามระดับในช่วงเวลาสามปีติดต่อกัน ได้แก่ ดิวิชัน 2 ในปี 2550, ดิวิชัน 1 ในปี 2551 และไทยพรีเมียร์ลีกในปี 2552 สโมสรชนะเลิศไทยลีกทั้งหมด 4 สมัย และชนะเลิศไทยลีกคัพ 2 สมัย ช่วงเวลาที่ประสบความสำเร็จมากที่สุดคือช่วงปี 2555 ซึ่งพวกเขาคว้าแชมป์ลีกแบบไร้พ่าย และปี 2559 ซึ่งพวกเขามีผู้เล่นทีมชาติไทยเป็นแกนหลัก และชนะในลีกติดต่อกันถึง 14 นัดจนคว้าแชมป์ลีกสมัยที่ 4 ได้สำเร็จ ในเอเอฟซีแชมเปียนส์ลีกปี 2560 สโมสรชนะเกมเหย้าทั้งสามนัดในรอบแบ่งกลุ่ม จนได้ผ่านเข้าสู่รอบ 16 ทีมสุดท้ายของการแข่งขันระดับทวีปเอเชียเป็นครั้งแรกในประวัติศาสตร์สโมสร

เมืองทองมีสโมสรคู่ปรับที่สำคัญหลายสโมสร ได้แก่ ชลบุรี, บุรีรัมย์ ยูไนเต็ด และการท่าเรือ ในปี 2555 ปูนซิเมนต์ไทยหรือเอสซีจี ได้ซื้อกิจการสโมสร ทำให้มีการเปลี่ยนชื่อสโมสรเป็น "เอสซีจี เมืองทอง ยูไนเต็ด" และในปี 2559–2560 เอสซีจี เมืองทอง เป็นสโมสรฟุตบอลที่ได้รับความนิยมจากแฟนฟุตบอลชาวไทยมากที่สุดในประเทศ
ชื่อเต็ม

| สโมสรฟุตบอลเอสซีจี เมืองทอง ยูไนเต็ด

ฉายา

| กิเลนผยอง

ก่อตั้ง

| พ.ศ. 2532[1]
ในชื่อ ทีมโรงเรียนหนองจอกพิทยานุสสรณ์

สนาม

| เอสซีจีสเตเดียม

ความจุ

| 15,000 ที่นั่ง

เจ้าของ

| สยามสปอร์ต, ปูนซิเมนต์ไทย

ประธาน

| วิลักษณ์ โหลทอง

ผู้จัดการ

| กานต์ จันรัตน์

ผู้ฝึกสอน

| มารีโอ ยูโรฟสกี

ลีก

| ไทยลีก

2563–64

| ไทยลีก, อันดับที่ 7

ที่มา https://th.m.wikipedia.org/wiki//สโมสรฟุตบอลเอสซีจี_เมืองทอง_ยูไนเต็ด

# data[].attributes.body
สโมสรฟุตบอลเรอัลมาดริด (สเปน: Real Madrid Club de Fútbol) เป็นสโมสรฟุตบอลอาชีพที่มีชื่อเสียงมากที่สุดแห่งหนึ่งในประเทศสเปน ตั้งอยู่ที่กรุงมาดริดเมืองหลวงของประเทศ ก่อตั้งขึ้นเมื่อปี ค.ศ. 1902 เล่นในลาลิกา และเป็นหนึ่งในสโมสรที่ประสบความสำเร็จมากที่สุดในวงการฟุตบอลศตวรรษที่ 20 โดยสามารถคว้าแชมป์ลาลิกา 34 สมัย ถ้วยโกปาเดลเรย์ 19 สมัย ราชันชุดขาวนั้นเป็นสโมสรที่ประสบความสำเร็จมากที่สุดในประวัติศาสตร์รายการแข่งขันของยูฟ่าด้วยการคว้าแชมป์ยูฟ่าแชมเปียนส์ลีก 13 สมัยและยูฟ่าคัพ 2 สมัย ซึ่งมากกว่าสโมสรอื่น ๆ ทุกสโมสร มีเพียงโทรฟียุโรปเดียวที่เรอัลมาดริดยังไม่เคยได้ นั่นคือ ยูฟ่าคัพวินเนอร์สคัพ ซึ่งมีสิทธิ์เล่น 2 ครั้งแต่ก็พ่ายไปทั้งสองนัดโดยครั้งแรกแพ้ให้กับเชลซี 2-1 ในปี ค.ศ. 1971 และเสมอ 1-1 ในนัดแรกก่อนที่จะแพ้ 1-0 ในนัดที่สองให้กับแอเบอร์ดีนด้วยประตูรวม 2-1 ในปี ค.ศ. 1983 เรอัลมาดริดยังเป็นสมาชิกของกลุ่มจี-14 ซึ่งเป็นกลุ่มของสโมสรฟุตบอลชั้นนำของยุโรปอีกด้วย
สนามเหย้าของสโมสรคือสนามซานเตียโก เบร์นาเบวอันมีชื่อเสียงแห่งกรุงมาดริด เรอัลมาดริดเป็นสโมสรที่มีหุ้นส่วน (socios) เป็นเจ้าของและเป็นผู้ดำเนินการมาตั้งแต่ปี ค.ศ. 1902 ซึ่งแตกต่างกับสโมสรส่วนใหญ่ เมื่อวันที่ 23 ธันวาคม ค.ศ. 2000 ฟีฟ่าได้จัดว่าเรอัลมาดริดเป็นสโมสรที่ดีที่สุดแห่งศตวรรษที่ 20 เรอัลมาดริดยังเป็นสโมสรที่ใหญ่ที่สุดและได้รับความนิยมสูงสุดในโลกจากกรณีศึกษาของมหาวิทยาลัยฮาร์วาร์ดในปี ค.ศ. 2007 และยังเป็นสโมสรที่ทำรายได้มากที่สุดในโลกอีกด้วย เรอัลมาดริดเคยเดินทางมาเตะกับทีมชาติไทยในวันที่ 10 สิงหาคม พ.ศ. 2548 (ค.ศ. 2005) ที่ราชมังคลากีฬาสถาน ผลการแข่งขันเรอัลมาดริดสามารถชนะทีมชาติไทยไป 2–1

ในการแข่งขันภายในประเทศ สโมสรได้รับรางชนะเลิศรวม 66 ถ้วย; ประกอบด้วย สถิติแชมป์ลาลีกา 34 สมัย สูงที่สุดในฟุตบอลสเปน, แชมป์ โคปาเดลเรย์ 19 สมัย, แชมป์ ซูเปอร์โคปาเดเอสปาญา 11 สมัย รวมทั้งแชมป์โคปาเอวาดูอาร์เตและโกปาเดลาลีกา ในการแข่งขันระดับยุโรปและระดับโลก เรอัลมาดริดได้รับรางวัลชนะเลิศ 26 รายการ ประกอบด้วย สถิติแชมป์ยูโรเปี้ยนคัพ / ยูฟ่าแชมเปียนส์ลีกสูงสุด 13 สมัย, ชนะเลิศ ยูฟ่า คัพ 2 สมัย และ ยูฟ่า ซูเปอร์คัพ 4 สมัย รวมทั้งชนะเลิศรายการชิงแชมป์สโมสรโลก (Club world championships) จำนวน 4 สมัย

เรอัลมาดริดได้รับการยกย่องโดยฟีฟ่าให้เป็นสโมสรฟุตบอลแห่งศตวรรษที่ 20 เมื่อวันที่ 11 ธันวาคม 2000 ด้วยคะแนนโหวต 42.35% และได้รับรางวัล FIFA Centennial Order of Merit เมื่อวันที่ 20 พฤษภาคม 2004 สโมสรยังได้รับรางวัลสโมสรยุโรปยอดเยี่ยมแห่งศตวรรษที่ 20 จาก IFFHS เมื่อวันที่ 11 พฤษภาคม 2010 และ ในเดือนพฤษภาคม 2018 สโมสรได้สร้างประวัติศาสตร์ด้วยการชนะเลิศรายการ ยูฟ่าแชมเปียนส์ลีกได้ถึง 4 ครั้ง ภายใน5 ปีหลังสุด (2014-2018) และ ในปี 2020 เรอัลมาดริดได้รับการจัดอันดับให้อยู่ในอันดับที่ 3 ในหมวดสโมสรฟุตบอลยอดเยี่ยมแห่งยุโรป เป็นรองเพียง บาเยิร์น มิวนิค และ บาร์เซโลนา

ที่มา https://th.m.wikipedia.org/wiki/สโมสรฟุตบอลเรอัลมาดริด

# data[].attributes.body
สโมสรฟุตบอลบาร์เซโลนา (กาตาลา: Futbol Club Barcelona) หรือเรียกสั้น ๆ ว่า บาร์เซโลนา หรือคุ้นเคยในอีกชื่อว่า บาร์ซา (กาตาลา: Barça) เป็นสโมสรฟุตบอลอาชีพสเปน ตั้งอยู่ที่เมืองบาร์เซโลนา แคว้นกาตาลุญญา ประเทศสเปน เล่นอยู่ในลาลิกา

บาร์เซโลนาเป็นเป็นสโมสรที่ประสบความสำเร็จสูงในการแข่งขันฟุตบอลลีกของสเปนในแง่ของจำนวนถ้วยรางวัลภายในประเทศ โดยชนะเลิศการแข่งลาลิกา 26 สมัย, โกปาเดลเรย์ 31 สมัย, ซูเปร์โกปาเดเอสปัญญา 13 สมัย, โกปาเอบาดัวร์เต 3 สมัย และได้รางวัลโกปาเดลาลิกา 2 สมัย นอกจากนี้ยังเป็นสโมสรที่ประสบความสำเร็จสูงในการแข่งขันระดับทวีปของยุโรป โดยชนะเลิศรายการยูฟ่าแชมเปียนส์ลีก 5 สมัย, ยูฟ่าคัพวินเนอร์สคัพ 4 สมัย, ยูฟ่าซูเปอร์คัพ 5 สมัย และฟีฟ่าคลับเวิลด์คัพอีก 3 สมัย พวกเขายังมีสถิติชนะเลิศรายการอินเตอร์-ซิตีส์แฟส์คัพ 3 สมัย ซึ่งถือถ้วยต้นแบบของการแข่งขันยูฟ่าคัพ

นอกจากนั้นบาร์เซโลนายังเป็นสโมสรเดียวของลีกยุโรปที่ลงแข่งขันในฟุตบอลระหว่างทวีปครบทุกฤดูกาลนับตั้งแต่ ค.ศ. 1955 และเป็น 1 ใน 3 สโมสรที่ไม่เคยตกชั้นจากลีกสูงสุดของสเปน (ลาลิกา) ร่วมกับสโมสรอัตเลติกเดบิลบาโอและเรอัลมาดริด ในปี 2009 บาร์เซโลนาเป็นสโมสรแรกจากสเปนที่ได้ครองแชมป์ 3 รางวัลใหญ่ ได้แก่ ลาลิกา, โกปาเดลเรย์ และยูฟ่าแชมเปียนส์ลีก และในปีเดียวกันนั้นยังทำสถิติเป็นสสโมสรแรกที่ชนะเลิศการแข่งขันมากถึง 6 รายการภายในปีเดียวกัน โดยคว้าตำแหน่งชนะเลิศเพิ่มได้อีก 3 รายการได้แก่: ซูเปร์โกปาเดเอสปัญญา, ยูฟ่าซูเปอร์คัพ และฟีฟ่าคลับเวิลด์คัพ

ก่อตั้งในชื่อ ฟุตบอลคลับบาร์เซโลนา ใน ค.ศ. 1899 โดยกลุ่มของนักฟุตบอลชาวสวิส, อังกฤษและสเปน นำโดยฌูอัน กัมเป สโมสรถือเป็นสัญลักษณ์ทางวัฒนธรรมกาตาลาและนิยมกาตาลา โดยมีคำขวัญทางการว่า Més que un club (แปลว่า "[เป็น] มากกว่าสโมสร") มีเพลงประจำสโมสรคือเพลง "กันดัลบาร์ซา" เขียนโดยเฌามา ปิกัส และฌูแซ็ป มาริอา อัสปินัส และสิ่งที่แตกต่างจากสโมสรอื่นคือ ผู้สนับสนุนหรือแฟนคลับของทีมมีสิทธิ์เป็นเจ้าของและบริหารทีม บาร์เซโลนาถือเป็นสโมสรฟุตบอลที่ร่ำรวยที่สุดในโลกเป็นอันดับ 2 ในด้านของรายได้ โดยมีรายได้ประจำปี 398 ล้านยูโร สโมสรยังเป็นคู่ปรับอันยาวนานกับเรอัลมาดริดและนัดการแข่งขันระหว่างสองทีมนี้เรียกว่า "เอลกลาซิโก"

บาร์เซโลนาเป็นหนึ่งในสโมสรฟุตบอลที่ได้รับการสนับสนุนและการติดตามจากแฟนฟุตบอลมากที่สุดในโลก และสโมสรมีสื่อสังคมออนไลน์ที่ใหญ่ที่สุดแห่งหนึ่งในโลกในบรรดาทีมกีฬาทุกประเภท ผู้เล่นของทีมบาร์เซโลนาได้รับรางวัลซึ่งเป็นเกียรติประวัติระดับโลกมากมายเช่น รางวัลบาลงดอร์ (12 ครั้ง), รางวัลนักฟุตบอลยอดเยี่ยมประจำปีของยูฟ่า (7 ครั้ง) โดยผู้ชนะเลิศรางวัลได้แก่ โรนัลโด, โรมารีอู, รอนัลดีนโย และรีวัลดู ในปี 2010 ผู้เล่นสามตัวหลักที่เติบโตมาจากศูนย์ฝึกเยาวชนของสโมสร ลิโอเนล เมสซิ, อันเดรส อินิเอสตา และชาบิเอ อาร์นันดัส ได้รับเลือกให้เป็นผู้เล่นที่ดีที่สุดในโลกสามอันดับแรกในการประกาศรางวัลบาลงดอร์ ซึ่งเป็นสถิติที่ไม่เคยเกิดขึ้นมาก่อนสำหรับผู้เล่นหลายคนที่ฝึกฝนมาจากสถาบันแห่งเดียวกัน นอกจากนี้ สโมสรบาร์เซโลนายังมีสถิติผู้เล่นที่ได้รับรางวัลรองเท้าทองคำของยุโรปมากที่สุดในประวัติศาสตร์ (8 ครั้ง)

ในช่วงระหว่าง ค.ศ. 2008-2012 ภายใต้การฝึกสอนของเปป กวาร์ดิโอลา บาร์เซโลน่าชนะเลิศการแข่งขันมากถึง 14 รายการภายในระยะเวลาเพียง 4 ปี และทีมชุดนั้นได้รับการยกย่องให้เป็นหนึ่งในทีมที่ดีที่สุดในประวัติศาสตร์ของโลกฟุตบอล บาร์เซโลนายังถือเป็นหนึ่งในสโมสรฟุตบอลที่มีมูลค่าสูงที่สุดในโลก และในเดือนพฤศจิกายน ค.ศ. 2018 บาร์เซโลนาเป็นทีมกีฬาทีมแรกของโลกที่มีค่าเหนื่อยเฉลี่ยของผู้เล่นในทีมชุดใหญ่เกินกว่า 10 ล้านปอนด์ (13.8 ล้านดอลลาร์สหรัฐ) ต่อปี

ที่มา. https://th.m.wikipedia.org/wiki/สโมสรฟุตบอลบาร์เซโลนา

# data[].attributes.headline
อุดร ยูไนเต็ด

# data[].attributes.subject
อุดร ยูไนเต็ด

# data[].attributes.body
สโมสรฟุตบอลอุดรธานี เป็นสโมสรฟุตบอลอาชีพในประเทศไทยโดยเป็นทีมจากจังหวัดอุดรธานี ปัจจุบันกำลังแข่งขันอยู่ในไทยลีก 2

ยุคโปรลีก

สมาคมกีฬาจังหวัดอุดรธานี ได้รับคำเชิญจาก การกีฬาแห่งประเทศไทย และ สมาคมฟุตบอลแห่งประเทศไทย ให้เข้าร่วมทำการแข่งขัน โปรวินเชียลลีก ครั้งแรก ในปี 2542 โดยมี สถาพร โคตรบุตร เป็นประธานสโมสรคนแรก โดยได้เริ่มส่งทีมจังหวัด เข้าร่วมการแข่งขันมาโดยตลอด โดยผลงานที่ดีที่สุดของทีมจังหวัด ซึ่งผลงานดีที่สุดคือการคว้าอันดับที่ 4 ใน ฤดูกาล 2542/2543
ต่อมาในปี 2547 ทางสมาคมกีฬาจังหวัดฯ มีมติไม่ส่งเข้าร่วมการแข่งขันในฤดูกาล 2548 เนื่องจากไม่พอใจที่ทางฝ่ายจัดการแข่งขัน ไม่มีความชัดเจนในระบบการเลื่อนชั้น-ตกชั้น อีกทั้งทีมเองมีปัญหาด้านงบประมาณ[1]

ยุคระบบลีก

ในปี 2552 ได้มีการปรับโครงสร้างลีก ให้เป็นลีกภูมิภาค ทาง สมาคมกีฬาจังหวัดอุดรธานี ได้ตัดสินใจส่งทีมเข้าร่วมแข่งขันอีกครั้ง โดยมี พงศาสตร์ กิจนุกร เป็นประธานสโมสร และ สามารถทำผลงานได้อย่างดีเยี่ยมและสามารถจบที่อันดับที่ 3 ของโซนภาคตะวันออกเฉียงเหนือได้สำเร็จ

ต่อมาในปี 2554 ทางสโมสร ก็ได้จดทะเบียนเป็นนิติบุคคลในนาม บริษัท สโมสรฟุตบอลอุดรธานี จำกัด และได้แยกการบริหารออกจาก สมาคมกีฬาจังหวัดอุดรธานี เพื่อพัฒนาให้เป็นสโมสรฟุตบอลอาชีพมากขึ้น โดยมีเป้าหมายที่จะเลื่อนชั้นเข้าร่วมการแข่งขันฟุตบอล ไทยพรีเมียร์ลีกและ ให้เป็นสโมสรฟุตบอลของจังหวัดอย่างแท้จริง โดยมีประธานสโมสรคือ สุวิทย์​ พิพัฒน์วิไลกุลโดยในช่วงเวลานั้น สโมสรประสบความสำเร็จในการเลื่อนชั้นเข้าร่วมการแข่งขันใน ไทยลีก 2 ได้สำเร็จ โดยในไทยลีก 3 2560 สโมสร ชนะเลิศการเพลย์ออฟเลื่อนชั้นได้สำเร็จ
ต่อมาใน ฤดูกาล 2561 ได้มีการเปลื่ยนแปลงผู้บริหารใหม่ทั้งหมด และได้แต่งตั้ง วัชรพล ขาวขำ ผู้จัดการทีมขึ้นเป็นประธานสโมสร และได้แต่งตั้ง ศราวุธ เพชรพนมพร เป็นประธานที่ปรึกษาสโมสร โดยเป็นผู้บริหารใหม่ทั้งหมด

ที่มา. https://th.m.wikipedia.org/wiki/สโมสรฟุตบอลอุดรธานี